Mesto Skalica – hlavný kontrolór

Správa o výsledku kontroly

K-6-2018

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : Kontrola Všeobecne záväzného nariadenia mesta Skalica č. 7/2009 o miestnej dani za užívanie verejného priestranstva na území mesta Skalica.

**Kontrolované obdobie** : rok 2017 , rok 2018 do konca mesiaca február

**Miesto a čas vykonania kontroly** : Mestský úrad v Skalici v dňoch od 19.02.2018 do 23.02.2018

**Popis kontrolných zistení :**

Počas vykonania kontroly Všeobecne záväzného nariadenia mesta Skalica č.7/2009 {ďalej len VZN 7/2009} o miestnej dani za užívanie verejného priestranstva na území mesta Skalica bolo zistené, že v minulom období bola vykonaná kontrola v predmetnej veci v čase od 30.10.2017 do 03.12.2017, kde bolo konštatované, že VZN 7/2009 nadobudlo právoplatnosť dňa 01.01.2010, pričom v úvodnom ustanovení uvádza, že mesto Skalica bude vyberať daň za užívanie verejného priestranstva a podľa § 2 ods. 4 uvádza, že verejným priestranstvom na účely tohto VZN sú miestne komunikácie { cesta, chodník }, mestská zeleň a všetky verejné prístupové pozemky na území historického centra mesta, okrem tých, ktoré sú vo vlastníctve fyzických a právnických osôb.

Kontrolou bolo zistené, že daň za užívanie verejného priestranstva nebola vyberaná v sledovanom období a ani v predchádzajúcich rokoch, tým pádom nebola príjmom mesta Skalica. Ďalej bolo zistené, že hlavným kontrolórom v predmetnej veci boli na základe horeuvedených zistení navrhnuté odporúčania dňa 18.01.2018 na základe čoho prednostom MsÚ Skalica boli dňa 23.01.2018 predložené návrhy k riešeniu predmetnej problematiky.

Na základe vyššie uvedených skutočnosti je odôvodnený záver, že v čase vykonania kontroly ešte stále pretrvávajú termíny na splnenie predložených úloh, návrhov a opatrení , čím je spôsobené, že v čase vykonania tejto kontroly nemôžeme konštatovať zistenie ďalších nedostatkov.

Dátum vyhotovenia správy : 23.02.2018

Hlavný kontrolór:

Ing.Gejza Liska

Prevzal dňa ............................Ing. Anton Bobrík prednosta MsÚ Skalica..................................